Francisco Iturralde Cabeza de Vaca

Francisco Iturralde Cabeza de Vaca, nado en Valladolid en 1896 e fusilado en Ferrol o 10 de setembro de 1936, foi un anarcosindicalista, que traballou como oficial de telégrafos e matemático.

 Traxectoria 
Destinado en Pontevedra en 1930, xa antes da proclamación da Segunda República Española militaba na Confederación Nacional do Traballo e na Federación Anarquista Ibérica. Foi membro fundador do periódico ¡¡Revolución!!, no que colaborou ata que o abandonou debido ó control mantido polo PCE local.

En 1932 fundou coa axuda do camareiro Desiderio Comesaña o Ateneo Obrero de Divulgación Social e colaborou na creación do grupo anarquista Natura, a partir do cal en 1933 artellouse o primeiro comité rexional da FAI.

Como castigo pola súa militancia, foi destinado a Ferrol en 1933. Pouco despois da súa chegada colaborou na creación da Escuela Racionalista de Ferrol, impartindo clases a nenos e adultos xunto á súa muller, Marina Ochotorena. Coa chegada da Fronte Popular artellou unha Universidade Popular.

Escribiu artigos de divulgación científica en prensa anarquista como Brazo y Cerebro, ademais de ser conferenciante e polemista.

Co golpe de Estado do 18 de xullo de 1936 foi inculpado en causa militar en Ferrol. Sobresida a causa, foi fusilado en Ferrol.

 Véxase tamén 
 Bibliografía 


 Ligazóns externas 
 Francisco Iturralde Cabeza de Vaca, anarquista, maestro racionalista, fusilado por los franquistas en Ferrol en 1936 

Categoría:Anarquistas de Castela e León
Categoría:Asasinados polo bando nacional en Galicia
Categoría:Nados en Valladolid
Categoría:Nados en 1896
Categoría:Finados en 1936
Categoría:Fusilados
Categoría:Anarcosindicalistas